google/wiki40b huggingface dataset:
Výhonok

Výhonok (lat. frons) je nadzemná časť cievnatej rastliny. Výhonok sa ďalej delí na stonku a listy. Jeho opakom, tzn. podzemnou časťou rastliny, je koreň.
Ako výhonok sa niekedy označuje len rastový vrchol rastliny (púčik), ktorý ešte nie je diferencovaný na stonku a listy.
Rastliny, ktorých súčasťou tela je výhonok, sú cievnaté rastliny. Opakom sú stielkaté rastliny. Výhonok je charakteristický tým, že má diploidný, prípadne polypoidný počet chromozómov v bunkách (čím sa líši napríklad od stielky machorastov, ktorá síce svojim tvarom niekedy pripomína stonku s listami, ale počet chromozómov v jeho bunkách je haploidný). Ďalším znamok výhonku je prítomnosť chloroplastov a asmilačných farbív minimálne v niektorých jeho častiach. Druhotne (u heterotrofných rastlín) alebo v čase vegetačného pokoja však môžu tieto farbivá chýbať.
Piacenza Calcio

História

Klub vznikol v roku 1919, no futbal sa hral organizovane v meste už od konca 19-teho storočia. Hneď v prvej sezóne v rámci oficiálnych talianskych futbalových súťaží sa Piacenze podarilo postúpiť do najvyššej súťaže. V najvyššej lige však klub dlho nevydržala a už v roku 1922 hrala druhú ligu. Po reorganizácii talianskych ligových súťaží bola Piacenza zaradená do tretej ligy. Po vojne sa podarilo Piacenze na dve sezóny postúpiť do Série B, no stabilné miesto klubu bolo skôr v tretej lige, ktorú hrala Piacenza až do roku 1992 (okrem niekoľkých sezón v iných ligách). Od roku 1992 sa situácia zlepšila, Piacenza postúpila do Série B, následne do Série A. Najvyššiu súťaž, okrem dvoch rokov, hrala Piacenza až do sezóny 2002/03. Od roku 2003 hral klub v Sérii B. V roku 2011 nasledoval zostup do tretej ligy. Nasledovali finančné problémy, ktoré vyvrcholili zostupom do štvrtej ligy a následným bankrotom klubu v roku 2012.
Dyo

Poloha

Obec má rozlohu 15,8 km². Najvyšší bod je položený 469 m n. m. a najnižší bod 288 m n. m.

Obyvateľstvo

Počet obyvateľov obce je 342 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Millières (Manche)

Poloha

Obec má rozlohu 20,27 km². Najvyšší bod je položený 53 m n. m. a najnižší bod 7 m n. m.

Obyvateľstvo

Počet obyvateľov obce je 751 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Trois-Ponts

Obyvateľstvo

Trois-Ponts má približne 2 540 obyvateľov (2010).
Anna Gleimanová

Životopis

Narodila sa v rodine Ferka Urbánka a Márie Jelínkovej. Vyštudovala 1. ročník dramatického odboru Hudobnej a dramatickej akadémie v Bratislave. Pôsobila v Banskej Bystrici, Trnave, Bratislave, Spišskej Novej Vsi, Trenčíne, Revúcej a v Bánovciach nad Bebravou. V roku 1945 s manželom Jánom Gleimanom emigrovala a usadila sa v Kanade. Pôsobila ako funkcionárka Živeny a iných spolkov a organizácií.

Tvorba

Je autorkou knihy povestí, parafrázujúcich motívy ľudovej slovesnosti. Venovala sa tiež prekladom z češtiny.
Martin Biron

Klubový hokej

Martin Biron meria 190 centimetrov a váži 73 kilogramov. Chytá s ľavou rukou. Bol draftovaný v úvodnom drafte NHL roku 1995 tímom Buffalo Sabres, už v prvom kole ako 16. v celkovom poradí. Jeho brat je Mathieu Biron, v sezóne 2005/06 hrajúci za tím Washington Capitals v NHL.
Martin Biron začínal v sezóne 1994/05 v juniorskej súťaži QMJHL, hrajúci za tím Beauportu. Po jeho vydraftovaní Buffalom roku 1995, odohral v jeho drese v sezóne 1995/06 iba tri zápasy, neinkasujúc žiadny gól. V sezóne 1996/07 bol vymenený v súťaži QMJHL do tímu Hull Olympiques. Po dovŕšení 20 rokov nastúpil Biron do farmárskeho tímu Buffalo Sabres, Rochester Americans, kde hral striedavo v sezónach 1998/09 a 1999/2000 za obidva tímy.

Reprezentácia

Tréner Andy Murray ho roku 2003 nominoval na Majstrovstvá sveta. Odohral tam dva zápasy a gól neinkasoval.
Redundantná informácia

Redundantná informácia je informácia, ktorá obsadzuje viac priestoru, zdrojov, než je nevyhnutné. Redundantnosť informácií nemusí byť nevyhnutne zlá, ak je redundancia správne štrukturovaná, aj pri poškodení časti informácií sa dá rekonštruovať ich pôvodná podoba.
Vegánstvo

Vegánstvo je predovšetkým spôsob stravovania, ktorý vylučuje konzumáciu živočíchov a živočíšnych produktov (mäso, mlieko, syry, vajcia a väčšinou aj med ), ale často aj filozofia a životný štýl, ktorý odmieta akékoľvek využívanie živočíchov pre potreby ľudí.
Motiváciou pre tento štýl výživy či života sú najčastejšie zdravotné, environmentálne, náboženské či etické a morálne dôvody s ohľadom na práva zvierat.  Príčinou znepokojenia je nehumánny spôsob veľkochovu zvierat, testovanie liekov na zvieratách, znečistenie životného prostredia a pod.

Vplyv vegánskej stravy na zdravie človeka

Vegánska strava znižuje riziká ochorení, napríklad:
rakovinu hrubého čreva, infarkt myokardu, vysoký cholesterol, vysoký krvný tlak, rakovinu prostaty a mŕtvicu.

Riziká

Vegáni musia dávať pozor na znížený obsah vápnika, jódu, vitamínu B₁₂, B₆, D, omega-3 mastných kyselín a na správne vyváženie niektorých aminokyselín. Napriek tomu, že sa väčšina týchto látok v rastlinnej strave vyskytuje, niektorí vegáni môžu mať nedostatok týchto látok vďaka nevhodnému zloženiu (kombinácii) stravy. Lekári preto odporúčajú suplementovanie týchto látok vhodnými potravinovými doplnkami.
Pont au Double

Pont au Double (Dvojitý most) je most cez rieku Seinu v Paríži. Spája ostrov Cité (4. obvod) a 5. obvod na ľavom brehu.

Dejiny

Už  v roku 1515 bol požiadaný František I., aby v týchto miestach postavil most pre ľahkú prístupnosť špitálu Hôtel-Dieu na ostrove Cité pre nemocných. Kamenný most tu bol postavený až v roku 1626. V roku 1709 sa most zrútil, obnovený bol až v roku 1847. Tento most bol nahradený v rokoch 1881 – 1883 súčasnou stavbou.
Pont au Double nesie svoj neobvyklý názov nie pre nejakú architektonickú zvláštnosť, ale podľa mince zvanej double denier tournois, ktorou sa platila mýto za použitie mosta.

Architektúra

Architektmi mostu boli Henri-Prosper Bernard a Jules Lax. Jednooblúkový most je z kovaného železa, dlhý 45 m a široký 20 m.
Escot

Poloha

Obec má rozlohu 22,66 km². Najvyšší bod je položený 1 817 m n. m. a najnižší bod 290 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mercury-Atlas 7

Priebeh letu

Kozmická loď Mercury s kabínou a volacím znakom Aurora 7 odštartovala po mnohých odkladoch pomocou nosnej rakety Atlas zo štartovacej rampy LC-14 na vojenskej základni Cape Canaveral 24. mája 1962. Na jej palube bol 37-ročný Američan, dôstojník Scott Carpenter.
Na obežnej dráhe astronaut pozoroval svietiace častice prachu pri lodi aj západ slnka a podarilo sa mu vyhotoviť fotografie. Kvôli ich zhotovovaniu loď natáčal a spotreboval príliš veľké množstvo paliva. Neplnil pokyny z riadiaceho strediska. Čoskoro sa začali prejavovať rôzne poruchy, z ktorých nepríjemné boli opakované problémy s termoreguláciou skafandra.
Loď absolvovala na obežnej dráhe tri oblety za 4 hodiny a 55 minút. Počas tretieho obletu Zeme musel Carpenter prejsť na ručné riadenie a sám takto pristával takmer bez pohonných hmôt. Už počas pristávacieho manévru bolo s astronautom a loďou prerušené spojenie. Ešte dlho po predpokladanom pristátí na hladine Atlantiku nikto o osude astronauta nič nevedel, až potom bol objavený pátracími lietadlami na hladine v malom záchrannom člne v blízkosti kabíny ďaleko od predpokladaného miesta pristátia, ktoré preletel o 350 km. Po troch hodinách bol vyzdvihnutý vrtuľníkom na palubu lietadlovej lode USS Intrepid. Časť fotomateriálov bola morskou vodou vnikajúcou do kabíny zničená. Astronaut kvôli svojim chybám do vesmíru viackrát neletel.
Damasippos (mytológia)

Damasippos (starogr. Δαμάσιππος – Damasippos, lat. Damasippus) je v gréckej mytológii syn Ikaria zo Sparty a najády Periboie.
Damasippos syn Ikaria mal štyroch bratov, Thoanta, Imeusima, Aléta, Perilaa a sestru Penelopu, ktorá sa vydala za Laertovho syna Odyssea. Odyseus dostal do vena od rodičov Penelopy Ithaku s priľahlými ostrovmi, kde potom vládol.
Uliči

Uliči (po rusky: Уличи), v niektorých letopisoch Uluči, Ugliči, Ulutiči či Ľutiči alebo Lučania sú východoslovanský kmeň obývajúci v rozmedzí 8. - 10. storočia územia okolo nižného toku rieky Dneper a Južný Bug a tiež pobrežia Čierneho mora. V Povesti dávnych liet sa o nich píše:
„Улучи и тиверьцы седяху бо по Днестру, приседяху к Дунаеви. Бе множьство их; седяху по Днестру оли до моря, и суть гради их и до сего дне.“
Ich hlavným mestom bol Peresečeň. V prvej polovici 10. storočia bránili svoju nezávislosť od Kyjevskej Rusi, tak-či-tak boli nútení priznať jej zvrchovanosť nad nimi a stať sa jej súčasťou. V neskoršom období boli spolu s kmeňmi Tivercov vytlačení Pečenehmi na sever, kde sa spojili s kmeňom Volyňanov. Naposledy sa v letopisoch spomínajú v 70. rokoch 10. storočia.
Gabriel Gabula

Životopis

V Banskej Bystrici žil od roku 1950. Právny zástupca n. p. Zdroj Banská Bystrica. Záhradkár, šľachtiteľ, vypestoval vlastnú odrodu jablka Gabored.
Bielle

Poloha

Obec má rozlohu 25,37 km². Najvyšší bod je položený 1 973 m n. m. a najnižší bod 420 m n. m.

Obyvateľstvo

Počet obyvateľov obce je 450 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gelón zo Sparty

Gelón starogr. Γέλων – Gelón) bol v roku 604 pred Kr. olympijský víťaz v behu na jedno stadion.
Gelóna zo Sparty na 44. olympijských hrách korunovali olivovým vencom za víťazstvo v behu na jedno stadion. V Olympii sa beh na jedno stadion (192,27 metra) ako súťažná disciplína zaviedol už na počiatku hier, t. j. v roku 776 pred Kr. a zostal jedinou do roku 720 pred Kr., keď do programu hier zaradili aj beh na dve stadiá. Beh na jedno stadion sa ale po zaradení ďalších disciplín vždy považoval za hlavné preteky, menom jeho víťaza sa označovala celá olympiáda.
Transpersonálna psychológia

Transpersonálna psychológia je smer psychológie 20. storočia, ktorý vychádza z predstavy, že vedomie je niečo, čo existuje mimo nás a nezávisle od nás, čo sa vo svojej podstate neviaže na hmotu. Vedomie je nezávislé od našich zmyslov, i keď mu zmysly tvoria sprostredkovateľa pri každodennom vnímaní života. Transpersonálne vedomie je nekonečné a siaha za hranice času a priestoru.
Zakladateľom transpersonálnej psychológie je americký psychiater českého pôvodu Stanislav Grof.
Československý státní film

Československý státní film bol štátny podnik existujúcu v Prahe 5 na Barrandove v čase 1948 až 1956. Potom bol nahradený štátnym podnikom Československý film.

Predchodca

Na Barrandove existovalo Filmové štúdio Barrandov od roku 1931 pod firmou AB. O jeho výstavbu aj okolitého areálu sa zaslúžila rodina Havlova (tu najmä Miloš Havel). Od roku 1933 sa tu točili prvé filmy. V rokoch 1941 - 1944 firmu AB Havlových nahradila spoločnosť Pragfilm podliehajúca plne nacistickej správe a areál bol rozšírený o ďalšie haly. Po oslobodení Česko-Slovenska bol areál dekrétom č.50/1945 prezidenta E. Beneša znárodnený a v roku 1948 bol vytvorený podnik Československý státní film.

Vlastná existencia a zánik

Z právomoci podniku boli roku 1957 vybraté kina, došlo k zriadeniu ďalších podnikov, najmä Ústrednej požičovne filmov. Štátu podliehajúce Československý státní film bol zrušený a nahradený podobným štátnym podnikom Československý film. Po roku 1990 bol filmový priemysel privatizovaný.
Basketbal na Stredoamerických a karibských hrách 2010

Skupina A
Li Po

Li Po alebo Li Paj (čín. 李白 – Li Po/Li Paj, pchin-jin: Lǐ Bó/Lǐ Bái) bol klasický čínsky básnik obdobia Čang (* asi 701 – † 10. november 762 v Süan-čchengu v provincii An-chuej). V Japonsku je známy ako Rihaku.
Krása jeho poézie je odzbrojujúca a obsahuje katarzné prvky. Využíval ako nikto iný svoju unikátnu tvorivú inteligenciu a predstavivosť. Objavoval prekvapujúce riešenia v rámci tradičných poetických foriem, sám je pokladaný za vrcholného básnika klasickej formy, ktorú doviedol k dokonalosti.
Angažoval sa aj politicky a na konci svojho života bol nútený uchýliť sa do ústrania vďaka dvorným pletkám na cisárovom dvore.
Bol veľmi známy svojou náklonnosťou k alkoholu, čo mu však neuberalo na talente a schopnostiach hneď vytvárať majstrovské diela. Existuje o ňom množstvo legiend, vrátane smrti, keď sa vraj opitý pokúšal objať mesiac v rieke.
Bad Buchau

Geografia a poloha

Bad Buchau je kúpeľne mesto, ktoré leží na západ od mesta Biberach an der Riß, pri jazere Federsee. Mesto je turisticky známe ako liečivé rašeliniskové kúpele a liečivé minerálne kúpele.

Turistika

Toto švábske kúpeľné mesto ponúka svojim kúpeľným hosťom početné terapie – nachádzajú sa tu rašeliniskové kúpele a veľké termálne kúpele (Adelindis-Therme) so saunou. Termálna voda vyviera z hĺbky 795 m, a má teplotu od 47,5 °C.
Jazero Federsee pri Bad Buchau, je s 3 300 ha najväčším rašeliniskom v juhozápadnom Nemecku. Jazero je dôležité pre ochranu vtáctva. Na 3 300 hektárov rašeliniska žije 265 vtáčích druhov, z toho 107 vtáčích druhov tu aj hniezdi.

Kultúra a pamiatky

Mesto sa nachádza na švábskej barokovej ceste (Oberschwäbischen Barockstraße)

Múzeum

Pri meste Bad Buchau je múzeum (Federseemuseum) v podobe osady z doby kamennej, bolo založené v roku 1968.
Rogliano

Poloha

Obec má rozlohu 26,7 km². Najvyšší bod je položený 602 m n. m. a najnižší bod 0 m n. m.

Obyvateľstvo

Počet obyvateľov obce je 553 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kráľ smrekov (Boubín)

Kráľ smrekov bol najväčší zo smrekov v národnej prírodnej rezervácii Boubínský prales na západnom svahu hory Boubín. Približne 440 ročný smrek obyčajný (Picea abies) stál v 1 000 m n. m., mal meraný obvod kmeňa 508 cm pri priemere 162 cm, výšku 57,6 m a objem necelých 30 m³, v špici koruny bol vychýlený od osi o 11 metrov. Na starosť bol strom napadnutý podpňovkou a vyhnitý, hniloba bola príčinou rozšírenia kmeňa pri päte. Prvé živé vetvy rástli vo výške 25 m, najdlhšie 6,5m až vo výške 39 m.
K populárnemu stromu viedol chodník, nápor turistov na koreňový systém sa však podpísal na stabilite stromu. Smrek uschol v roku 1969 a 4. decembra 1970 padol pri víchrici. Pri páde sa vrchol prelomil na tri časti. Pád Kráľa smrekov prispel k uzatvoreniu jadra pralesa pred verejnosťou.
Pozostatky velikána je možné vidieť na náučnom chodníku (samotný spadnutý rozkladajúci sa kmeň ale nie je z chodníka vidno), výrez je vystavený v informačnom stredisku Lesov ČR v Zátoni, výrez z výšky 12 m potom v loveckom zámčeku Ohrada pri Hlubokej nad Vltavou. Za života stromu boli odobraté vrúble a rastie tak niekoľko desiatok jeho potomkov.
V susedstve vývratu Kráľa rástol Nástupca kráľa smrekov.
Lourdes Domínguezová Linová

Pohár Federácie (FED Cup)

Lourdes Domínguezová Linová reprezentovala tím Španielska v 7 zápasoch Pohára federácie s bilanciou 2-4 v dvojhre a 1-2 vo štvorhre.
Roumoules

Poloha

Roumoules má rozlohu 26,04 km². Najvyšší bod je položený 783 m n. m. a najnižší bod 545 m n. m.

Obyvateľstvo

Roumoules má 711 obyvateľov (2009).
Graf vývoja obyvateľstva:
Zdroje: INSEE
Globálny deň lásky

História

Názov a koncept Globálneho dňa lásky navrhol Harold W. Becker v roku 2003 a štartoval 1. mája 2004. Každoročná oslava vznikla ako forma oslavy našej humanity a jednoty cez nepodmienenú lásku. Vo svojom úvodnom dopise Becker uviedol: "Nie je nič, co musíme urobiť, ale potrebujeme cítiť lásku. Je to prosté. Globálny deň lásky je len náš spôsob ako povedať, že láska je naša a zdielať každú chvíľku našich životov."

Oslavy

Od roku 2004 sa Globálny deň lásky oslavuje každý rok po celom svete. Jednotlivci, skupiny a organizácie sú vyzvané vytvoriť a hostiť zhromaždenia a slávnosti podľa ich jedinečnej inšpirácie, kultúry a sociálnych zvykov. Podľa Nadácie lásky sa uskutočnili stretnutia vo viac než 143 krajinách. Väčšie pozoruhodné oslavy, ktoré prilákali mnoho účastníkov prebehli v krajinách ako Kamerun, Nigéria, Bangladéš, Libéria, India, Pakistan, Uganda, Nepál, Sierra Leone, Guatemala, Španielsko, Kórea, Keňa a v mnohých štátoch USA.

Prehlásenie

Dosiaľ viac ako 400 prehlásení bolo doručených guvernérom, primátorom a radám v USA a Kanade, ktoré 1. máj označili ako Globálny deň lásky.

Vodný kryštál Emoto

V roku 2007, Masaru Emoto ponúkol laboratórny obrázok vodného kryštálu Globálneho dňa lásky. Kryštál ukazuje efekty globálnej lásky a oslavu života.

Umelecká a literárna pozvánka

Na počesť Globáneho dňa lásky hostí Nadácia lásky každoročne Umeleckú a literárnu pozvánku (Art, Essay and Poetry Invitational), kde ľudia každého veku môžu zdieľať svoje kreatívne výrazy globálnej lásky. Diela reflektujú univerzálne chápanie lásky, jednoty, tolerancie, súcitenia a prezentujú ideu Globálneho dňa lásky s jeho témou "Láska začíná so mnou".
Neuville-près-Sées

Poloha

Obec má rozlohu 14,74 km². Najvyšší bod je položený 227 m n. m. a najnižší bod 175 m n. m.

Obyvateľstvo

Počet obyvateľov obce je 142 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bentó

Bentó je jedlo v krabičke nazývanej bentóbako. V nej si ľudia berú jedlo do práce, školy či na cestu. V premyslených krabičkách vyrobených z dreva, plastu alebo kovu s priehradkami je obvykle ryža, mäso alebo ryby, nakladaná zelenina, sójová omáčka a ďalšie prísady.
26. pluk velenia, riadenia a prieskumu

261. stredisko riadenia a uvedomovania (CRC)

Jednotka sídliaca v obci Hlavenec sa v rámci jednotného integrovaného systému Protivzdušnej obrany (PVO) NATO (NATINADS) podieľa na zabezpečovaní suverenity vzdušného priestoru ČR a NATO. Zahŕňa odbor bojového riadenie s úlohou výkonného riadenia prostriedkov do PVO ČR a NATO, odbor komunikačných a informačných systémov s úlohou zabezpečenie prevádzky informačných, komunikačných a kryptografických prostriedkov a odbor logistiky s úlohou zabezpečenia komplexnej logistickej podpory a prevádzky technológií.
Cruguel

Poloha

Obec má rozlohu 17,17 km². Najvyšší bod je položený 166 m n. m. a najnižší bod 52 m n. m.

Obyvateľstvo

Počet obyvateľov obce je 636 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Karolík

Život

Jozef Karolík sa narodil v Kečkovciach, okres Svidník. Ako 2-ročného ho jeho matka vzala so sebou do Francúzska za svojím manželom. V Paríži navštevoval obecnú školu, z čoho asi potom neskôr v mladosti vyplynulo jeho nadanie na jazyky. V roku 1942 sa rodina vrátila na Slovensko. Pravdepodobne v rámci osídľovania pohraničia sa v roku 1946 presťahovali do Malé Sitboře u Mariánských Lázní. Do základnej školy SNB v Jeseníku na Morave nastúpil 1. októbra 1949 a od 1. apríla 1950 ho pridelili k útvaru Jeřáb v Jáchymove. Karolík bol síce jazykovo nadaný a chcel urobiť kariéru ako prekladateľ v štátnej službe, ale nakoniec skončil ako dozorca v jednom z najťažších nápravných zariadení pre politických väzňov.
Pretože mal záporný vzťah k nastolenému komunistickému režimu, vo väzení pomohol politickým väzňom k úteku. Jeden z nich po zatknutí vypovedal, že s útekom im pomáhal strážmajster Karolík. 19. septembra 1951 ho zatkli. Senát Státního soudu v Prahe odsúdil Jozefa Karolíka 21. marca 1952 na trest smrti za vyzvedačstvo a velezradu.
Poprava Jozefa Karolíka bola vykonaná v Prahe vo väznici na Pankráci dňa 11. novembra 1952.
Widensolen

Poloha

Obec má rozlohu 10,67 km². Najvyšší bod je položený 194 m n. m. a najnižší bod 184 m n. m.

Obyvateľstvo

Počet obyvateľov obce je 1 252 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Reinhardsmunster

Poloha

Obec má rozlohu 18,63 km². Najvyšší bod je položený 624 m n. m. a najnižší bod 240 m n. m.

Obyvateľstvo

Počet obyvateľov obce je 471 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Izabela Portugalská (1397 – 1471)

Životopis

Narodila sa ako jedna z dvoch dcér portugalského kráľa Jána I. a Filipy Lancasterovej. V roku 1430 sa vydala za burgundského vojvodu Filipa III. Dobrého a stala sa jeho treťou manželkou.
Izabela bola vzdelaná a rozumná žena, ktorá sa zaujímala o umenie. V politike mala veľký vplyv na svojho manžela a neskôr aj na svojho jediného preživšieho syna Karola Smelého.
Zomrela v roku 1471 a bola pochovaná v kartuziánskom kláštore Champmol.
Saint-Pierre-Quiberon

Poloha

Obec má rozlohu 7,54 km². Najvyšší bod je položený 26 m n. m. a najnižší bod 0 m n. m.

Obyvateľstvo

Počet obyvateľov obce je 2 192 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slimák (kochlea)

Slimák alebo kochlea (lat. cochlea) je špirálovitá časť labyrintu ucha cicavcov a krokodílov.

Slimák človeka

Nachádza sa pred predsieňou. Skladá sa z centrálneho vretienka (modiolus) a kanálika slimáka (canalis spiralis cochleae), ktorý sa okolo neho špirálovito točí (a vytvára 2,5 závitu). Z povrchu vretienka vyčnieva do kanálika slimáka špirálovitá platnička - kostená haditá platnička (lamina spiralis ossea), ktorá rozdeľuje kanálik slimáka na hornú časť - predsieňové schody (scala vestibuli) a dolnú časť - bubienkové schody (scala tympani). Vo vrchole slimáka sa obidva kanáliky spájajú. Medzi nimi je slimákový kanál (scala media), ktorý obsahuje zmyslové bunky.
Predsieňové schody a bubienkové schody sú naplnené perilymfou, slimákový kanál endolymfou.
Prvá látka (Aristoteles)

Prvá látka je podľa Aristotela základ všetkého bytia. Prvotná látka nie je určená (ani určiteľná) ničím, čo určuje reálne (konkrétne) stavy súcna. Vytvára určitý potenciálny predpoklad existencie. I keď je základom všetkého bytia, nemožno ju s bytím stotožňovať a nemožno ju dokonca považovať ani za číru, existujúcu súčasť konkrétneho bytia.
Najjednoduchšou určenosťou tejto prvotnej látky sú štyri prvky - oheň, vzduch, voda, zem, s ktorými sa stretávame už u predsokratovských mysliteľov. Predstavujú určitý medzistupeň medzi prvou látkou, ktorá je zmyslovo nepostihnuteľná, a skutočne existujúcim svetom, ktorý je zmyslovo vnímateľný. Pri zmyslami vnímateľných veciach (ktorých štúdium tvorí predmet prírodných vied - fyzík) možno rozlíšiť dve dvojice vzájomne protikladných vlastností: teplo a chladno, vlhko a sucho. Štyri základné spojenia týchto vlastností potom charakterizujú štyri základné prvky: oheň je spojením teplého a suchého, vzduch je spojením teplého a vlhkého, voda je spojením chladného a vlhkého a zem je spojením chladného a suchého.
Tieto štyri prvky sú potom vlastným základom skutočnosti (zmyslovo vnímateľných vecí). Súčasne je možná aj premena jedného prvku na druhý, čo je umožnené tým, že všetky prvky sú v zásade (konkrétnejšou) modifikáciou jednej a tej istej prvej látky.
Saussemesnil

Poloha

Obec má rozlohu 21,45 km². Najvyšší bod je položený 175 m n. m. a najnižší bod 60 m n. m.

Obyvateľstvo

Počet obyvateľov obce je 923 (2011).
Nasledujúci graf zobrazuje vývoj počtu obyvateľov v obci.
Zdroje: INSEE